Vispārējās tiesas 2024. gada 23. oktobra spriedums – Nordea Rahoitus Suomi/VNV (Ex ante iemaksas par 2022. gadu)
(Lieta T-432/22) 1
(Ekonomikas un monetārā savienība – Banku savienība – Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) – Vienotais noregulējuma fonds (VNF) – VNV lēmums attiecībā uz ex ante iemaksu aprēķinu par 2022. gada iemaksu periodu – Regulas (ES) Nr. 806/2014 70. panta 2. punkts – Tiesību kļūda – Sprieduma iedarbības laikā ierobežošana)
Tiesvedības valoda – angļu
Lietas dalībnieki
Prasītāja: Nordea Rahoitus Suomi Oy (Helsinki, Somija) (pārstāvji: H. Berger, M. Weber un D. Schoo, advokāti)
Atbildētāja: Vienotā noregulējuma valde (pārstāvji: J. Kerlin, C. Flynn, K.-P. Wojcik un C. De Falco, kam palīdz G. Coppo un K. Bongs, advokāti)
Personas, kas iestājušās lietā atbildētājas prasījumu atbalstam: Eiropas Parlaments (pārstāvji: O. Denkov, J. Etienne un E. Ni Chaoimh) un Eiropas Savienības Padome (pārstāvji: J. Haunold, E. d’Ursel un A. Westerhof Löfflerová)
Priekšmets
Ar savu prasību, kas pamatota ar LESD 263. pantu, prasītāja lūdz atcelt Vienotās noregulējuma valdes (VNV) 2022. gada 11. aprīļa Lēmumu SRB/ES/2022/18 par ex ante iemaksu Vienotajā noregulējuma fondā (VNF) aprēķinu par 2022. gadu, ciktāl tas attiecas uz Nordea Rahoitus Suomi Oy ex ante iemaksu.
Rezolutīvā daļa
Vienotās noregulējuma valdes (VNV) 2022. gada 11. aprīļa Lēmumu SRB/ES/2022/18 par ex ante iemaksu Vienotajā noregulējuma fondā (VNF) aprēķinu par 2022. gadu atcelt, ciktāl tas attiecas uz Nordea Rahoitus Suomi Oy.
Lēmuma SRB/ES/2022/18 iedarbība, ciktāl tas attiecas uz Nordea Rahoitus Suomi, tiek saglabāta līdz brīdim, kad saprātīgā termiņā, kas nedrīkst pārsniegt sešus mēnešus, skaitot no dienas, kad šis spriedums kļūs galīgs, VNV būs veicis šī sprieduma izpildei nepieciešamos pasākumus.
VNV sedz savus un atlīdzina Nordea Rahoitus Suomi tiesāšanās izdevumus.
Eiropas Parlaments un Eiropas Savienības Padome sedz savus tiesāšanās izdevumus paši.
____________
1     OV C 359, 19.9.2022.